Ríkisstjórnin hefur skrifað undir nýjan samning þess efnis að íslenska ríkið skuldbindur sig til þess að greiða þjóðkirkjunni 3,45 milljarða á ári hverju . Auk þess fær þjóðkirkjan greidd sóknargjöld árlega . Ríkisstjórnin segir að með þessu nýja samkomulagi sé stigið stórt skref í áttinni að því að þjóðkirkjan verði trúfélag sem beri sjálft ábyrgð á eigin rekstri og fjárhag . Þann 6. september síðastliðinn undirrituðu forsætisráðherra , dómsmálaráðherra , fjármálaráðherra , og forseti kirkjuþings , nýjan viðbótarsamning um endurskoðun á kirkjujarðarsamkomulaginu frá 1997 og samningi um rekstrarkostnað kirkjunnar frá 1998 . Þjóðkirkjan fær árlega framlög frá ríkinu á grundvelli kirkjujarðasamkomulagsins sem og framlög sem renna til Kirkjumálasjóðs og Jöfnunarsjóðs sókna . Til viðbótar fær þjóðkirkjan greidd sóknargjöld . Auglýsing Með nýja samningnum er fyrirkomulag greiðslna til þjóðkirkjunnar einfaldað mjög . Nú fær kirkjan fastar greiðslur á hverju ári sem taka aðeins breytingum á sömu almennu launa - og verðlagsforsendum sem liggja til grundvallar í fjárlögum hvers árs . Greiðslunar miða því ekki lengur við fjölda starfsmanna kirkjunnar . Áfram munu lög um stöðu stjórn og starfshætti þjóðkirkjunnar gera ráð fyrir ákveðnum tengslum á milli þjóðkirkjunnar og ríkisins , “ segir í fréttatilkynningu á vef stjórnarráðsins . Þann 10. janúar 1997 samdi ríkið um að kirkjan léti af hendi kirkjujarðir að frátöldum prestssetrum og að andvirði seldra kirkjujarða rynni í ríkissjóð . Á móti mundi ríkissjóður greiða laun biskups Íslands , vígslubiskupa , 138 starfandi presta og prófasta kirkjunnar og 18 starfsmanna Biskupsstofu , annan rekstrarkostnað prestsembætta og Biskupsstofu , námsleyfi , fæðingarorlof , veikindi og fleira . Þetta samkomulag er kallað kirkjujarðarsamkomulagið og á grunni þess er þjóðkirkjan á fjárlögum og fær umtalsverða fjármuni úr ríkissjóði . Frá árinu 1998 hafa greiðslur hins opinbera vegna þessa verið á fimmta tug milljarða króna . Með nýja viðbótarsamningnum hafa kirkjan og ríkið komið sér saman um nýja útfærslu á þessu samkomulagi sem felur í sér verulega einföldun á greiðslun vegna samkomulagins . 2,7 milljarðar ár ári vegna kirkjujarðarsamkomulagsins Í nýja samningum skuldbindur íslenska ríkið sig til þess greiða árlega gagngreiðslu til þjóðkirkjunnar að fjárhæð 2.374.700.000 , miðað við gagngjaldið 2018 . Greiðslan er nú óháð fjölda biskupa , prófasta , presta og annarra starfsmanna þjóðkirkjunnar . Auk þess skuldbindur ríkið sig til að greiða til þjóðkirkjunnar 368.400.000 , miðað við gagngjaldið 2018 , vegna samnings ríkisins við þjóðkirkjuna frá 1998 um rekstarkostnað vegna prestsembætta og prófasta , rekstrarkostnað biskupsstofu , framlag til Kristnisjóðs og sérframlög til þjóðkirkjunnar . Þriðjungur þjóðar utan þjóðkirkju Þeim sem eru skráðir í þjóðkirkjuna hefur fækkað jafnt og þétt á undanförnum árum , þrátt fyrir að íbúum hafi fjölgað umtalsvert . Nú eru 232.040 einstaklingar skráðir í þjóðkirkjuna en þeir voru 253.069 árið 2009 þegar fjöldin náði hæstu hæðum . Alls eru 64 prósent þeirra rúmlega 360 þúsund manna sem búa á Íslandi því skráðir í þjóðkirkjuna . Það þýðir að rúmlega þriðjungur landsmanna er ekki skráður í hana , eða 128.350 manns . Þrátt fyrir að þeim sem skráðir eru í þjóðkirkjuna fækkar með hverju ári þá hefur kostnaðurinn á hvern skráðan eintakling aukist á síðustu árum . Kostnaður á hvern skráðan einstakling í þjóðkirkjuna nam 8.885 krónum á einstakling árið 1998 en 12.886 krónum árið 2017 . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .